點解玻璃會咁硬淨又咁脆？
玻璃係一種材料，透明、喺一般地球環境下呈固體、硬淨得嚟脆，有好多工業上、科技上或者日常生活裝飾上嘅用途，例如可以用嚟整窗、透明枱面、光學晶片等等。嚴格啲噉講，响化學同材料科學等嘅領域上，「玻璃」係一種相態，定義上係指一啲將滐嘅液體材料好快噉降溫而形成嘅固體，當中快速降溫嘅過程令到隻材料冇時間結晶，而期間嗰隻材料要出現咗玻璃轉化先可以算係玻璃－指啲原子或者分子保持喺好似液體狀態嗰陣咁隨機嘅排列。